పన్నువివాదాల పరిష్కారమే ప్రభుత్వ లక్ష్యం
 
హైదరాబాద్‌, డిసెంబరు 19: పన్నుల రంగం లో వివాదాలపరిష్కారానికి సత్వరమే చొరవచూపిస్తున్నామని కేవలం నాలుగే నాలుగు కేసులు పెండింగ్‌లో ఉన్నాయని, పన్ను వివాదాల రూపంలో మొత్తం 8007 కోట్లరూపాయలు ఇమిడి ఉందని, వీటిని సత్వరమే పరిష్కరించేందుకు చర్య లు తీసుకుంటున్నట్లు తెలంగాణ రెవెన్యూశాఖ కార్యదర్శి సోమేష్‌కుమార్‌ వెల్లడించారు. పన్నుల రంగం లో పారిశ్రామికవేత్తలు, వాణిజ్యరంగానికి ఎదురవుతున్న సమస్యలను పరిష్కరించేందుకు ప్రభుత్వం సిద్ధంగా ఉందన్నారు. ఎప్‌ట్యాప్సీ ఆధ్వర్యంలో జిఎస్‌టిపై జరిగిన సదస్సులో ఆయన ముఖ్య వక్తగా పాల్గొని మాట్లాడారు. ప్రస్తుతం 42శాతం వాట్‌ డీలర్లు స్వైపింగ్‌కార్డులు కలిగిఉన్నారన్నారు. ప్రతి ఒక్కరినీ ఎలక్ట్రానిక్‌ చెల్లింపుల్లోనికి తెస్తున్నామ న్నారు. జిఎస్‌టి అమలుతో మొత్తం పన్నులరం గంలోనే ఏకీకృత పన్నువిధానం అమలవుతుం దని, పరోక్ష పన్నులరంగంలోవస్తున్న కొత్త సంస్క రణలు చరిత్రలో మైలురాయి వంటిదని, అనుకు న్నట్లుగానే జిఎస్‌టి అమలవుతుందని, ఇందుకు అందరూ సన్నద్ధం కావాలని సోమేష్‌కుమార్‌ సూచించారు. సదస్సులో ఎఫ్‌ట్యాప్సీ అధ్యక్షుడు రవీంద్రమోడీతోపాటు వాణిజ్యపన్నుల శాఖ కమిషనర్‌ వి.అనిల్‌కుమార్‌, కస్టమ్స్‌ సెంట్రల్‌ఎక్సైజ్‌ కమిషనర్‌ సునీల్‌జైన్‌, జిఎస్‌టిఎన్‌నుంచి రాజీవ్‌ అగర్వాల్‌, వాణిజ్యపన్నుల శాఖ అదనపు కమినర్‌ సత్యన్నారాయణరెడ్డి, అదనపు కమినర్‌ రేవతి రోహిణి, ఎఫ్‌ట్యాప్సీ సీనియర్‌ ఉపాధ్యక్షుడు గౌరా శ్రీనివాస్‌, అరుణ్‌ లూహారుకా, మీలాజయదేవ్‌ తదితరులు పాల్గొన్నారు.